**ROMÂNIA**

 **JUDEŢUL ARAD**

 **COMUNA ŞILINDIA**

Şilindia, nr.384, cod 317330 tel.0257/372700,0257/372701,Fax 0257/372703 e-mail: primariasilindia@gmail

 **CONSILIUL LOCAL**

**H O T Ă R Â R E A Nr. 16**

Din 02 februarie 2024

**Privind stabilirea locurilor destinate pentru organizarea și desfășurarea adunărilor publice în Comuna Șilindia, judetul Arad, precum și alte măsuri complementare.**

Consiliul Local al Comunei Șilindia, judeţul Arad, întrunit în şedință ordinară în ziua de 02 februarie

2024;

 - Având în vedere:

 - Adresa nr. 1545071/17.01/2024 a Inspectoratului de Jandarmi Județean Arad, primită și înregistrată

în cadrul instituției noastre cu nr.153 în data de 18.01.2024, prin care se solicită stabilirea locurilor unde sunt premise/ interzise organizarea și desfășurarea adunărilor publice;

- prevederile Legii nr.60/1991-R2 privind organizarea și desfășurarea adunărilor publice;

- prevederile Legii nr. 61/27.09.1991-R2 pentru sancționarea faptelor de încălcare a unor norme de

conviețuire socială, a ordinii și liniștii publice, cu modificările și completările ulterioare;

 -Referatul de aprobare al primarului comunei Şilindia;

 -Numărul de ..... voturi „ pentru” ... „abțineri”...„împotrivă” al consilierilor din total de 9;

 -Avizul favorabil al comisiei de specialitate ;

În temeiul art. 129, alin. (7).lit g)si art. 196, alin.(1),lit.a) din OUG nr. 57/ 2019 -Codul administrativ-cu

modificările şi completările ulterioare , adoptă prezenta

**HOTĂRĂȘTE:**

 **Art.1.** Se aprobă locațiile de desfășurare a adunărilor publice de pe raza comunei Șilindia județul ARAD, după cum urmează :

* Căminului Cultural Șilindia;
* Căminul Cultural Satu-Mic,

**Art.2.** (1)Este interzisă organizarea si desfășurarea de adunări publice în sediile și /sau imediata apropiere a unităților de învățământ de pe raza Comunei Șilindia, sediul Primăriei Comunei Șilindia, sediul Poliției Șilindia, precum și în sediul și/sau în imediata apropiere a dispensarului medical de pe raza comunei și a unităților de cult , unităților economice cu instalații, utilaje sau mașini cu grad ridicat de pericol în exploatare.

(2) Se interzice desfășurarea simultană a două sau mai multe adunări publice distincte, în același loc sau pe aceleași trasee, indiferent de caracterul acestora.

**Art.3.** Organizatorii adunărilor publice supuse declarării prealabile, vor depune o cerere la Primăria comunei Șilindia, județul ARAD pentru avizarea adunării publice, cu cel puțin 3 zile înainte de desfășurarea acestora, dar nu mai mult de 30 de zile calendaristice înainte de data desfășurării adunării publice declarate, în care trebuie să menționeze denumirea sub care este cunoscut grupul organizator, scopul, locul, data, ora începerii si durata acțiunii, traseele de afluire și defluire, numărul aproximativ al participanților, persoanele împuternicite să asigure și să răspundă de măsurile de organizare, serviciile pe care le solicită din partea autorităților locale, a poliției, a jandarmeriei, conform modelului prevăzut în Anexa la Legea nr. 60/1991 privind organizarea si desfășurarea de adunări publice, republicată, cu modificările si completările ulterioare.

**Art. 4.** Sunt interzise adunările publice prin care se urmărește:

 -Propagarea ideilor totalitare de natură fascistă, comunistă, rasistă, șovină sau ale oricăror organizații terorist-diversioniste, defăimarea țării si a națiunii, îndemnul la ură națională sau religioasă, incitarea la discriminare, la violența publică și la manifestări obscene, contrare bunelor moravuri;

 -Organizarea unei lovituri de stat sau unei acțiuni contrare siguranței naționale;

 -Încălcarea ordinei, siguranței naționale sau moralității publice, a drepturilor si libertăților cetățenilor ori punerea în pericol a sănătății acestora.

**Art. 5.** Se interzice consumul de băuturi alcoolice în locurile destinate desfășurării adunărilor publice sau în imediata apropiere, pe toată durata desfășurării acestora.

**Art. 6.** Primarul localității, la propunerea comisiei de avizare, poate interzice organizarea adunărilor publice atunci când consideră că este un pericol pentru comunitate, în perioadele de sărbători legale, în perioada, locul și pe traseele unde se execută lucrări edilitar-gospodărești.

**Art. 7.** În termen de 2 zile primarul este obligat să comunice organizatorilor decizia de interzicere, care poate fi contestată în condițiile Legii contenciosului administrativ nr. 554/2004, cu modificările și completările ulterioare.

**Art. 8.** Decizia prin care se interzice desfășurarea adunărilor publice se comunică în scris organizatorului, cu arătarea motivelor care au determinat-o, în termen de 48 de ore de la primirea declarației scrise.

**Art. 9.** Primarul Comunei Șilindia, unitățile de jandarmi competente teritorial și poliția vor asigura condițiile necesare în vederea desfășurării normale a adunărilor publice, iar organizatorii au obligația să intreprindă acțiunile ce se impun pentru ca acestea să se desfășoare în conformitate cu prevederile legale în vigoare.

**Art. 10.** – Prezenta hotărâre se afişează şi se comunică:

* Instituţiei Prefectului –Judeţul Arad,
* Primarului comunei Șilindia
* Tuturor celor interesați prin afisare la avizier și pe site-ul primăriei

**PREŞEDINTE DE ŞEDINŢĂ,**

**Alba Radu-Mihai**

 **Contrasemnează,**

 Secretar general

 **Iercoşan Silvia**